**SINTEZA**

**obiecțiilor și propunerilor (recomandărilor) la proiectul de lege pentru modificarea**

**Legii nr. 50/2021 cu privire la grupurile de acțiune locală**

**(numărul unic 242/MAIA/2025)**

|  |  |  |
| --- | --- | --- |
| **Participantul la avizare, consultare publică, expertizare** | **Conținutul obiecției,**  **propunerii, recomandării, concluziei** | **Argumentarea**  **autorului proiectului** |
| **Cancelaria de Stat**  *(nr. 29-69-3745 din 2 aprilie 2025)* | **I. Obiecții** |  |
| Lipsă de obiecții |
| **II. Propuneri (recomandări)** |
| - substituirea la lit. c) din alin.(1) al art.41 a cuvintelor „o analiză a” cu cuvântul „analiza”, în scopul asigurării regulilor de tehnică legislativă; | Se acceptă. |
| - excluderea la alin.(2) al art.41 a cuvântului „Fiecare”, in contextul celor expuse mai sus; | Se acceptă. |
| - concretizarea la lit. d) al alin.(1), art.42 ce se subînțelege prin textul „sprijină colaborarea în rețea, accesibilitatea, caracteristicele inovatoare în context local”, deoarece reglementarea este confuză; | Se acceptă.  Lit. d) al alin.(1), art.42, a fost ajustată și va avea următorul cuprins:  „d) sprijină cooperarea cu alți actori de nivel teritorial, național sau internațional, asigură accesul la finanțare pentru toate sectoarele și stimulează implementarea abordărilor inovative și inteligente în teritoriul GAL-ului.” |
| - revizuirea alin.(2) din art.42 și expunerea clară fără echivoc a reglementării respective în conformitate cu prevederile art.54 alin.(1) lit. a) din Legea nr.100/2017 cu privire la actele normative; | Se acceptă.  Alin.(2) din art.42, va avea următorul cuprins:  „(2) Organul central de specialitate se asigură că operațiunile sunt finanțate dintr-un singur fond și nu sunt supuse dublei finanțări.”. |
| - excluderea la pct.4 ce vizează expunerea art.5 în altă redacție, a cuvintelor „se redenumește și”, în contextul respectării regulilor de tehnică legislativă; | Se acceptă. |
| - comasarea alin.(2) și alin.(8) al art.5, deoarece se abordează același subiect; | Se acceptă.  Alin. (2) a fost completat cu textul „, cu excepția celor interzise de lege”, iar alin. (8) a fost exclus. |
| - excluderea alin.(3) de la pct.6 ce vizează completarea art.13, deoarece reglementarea în cauză este deja reflectată la art.42, respectiv nu este cazul de a dubla aceste reglementări; | Se acceptă. |
| - concretizarea la pct.7 ce vizează completarea alin.(1) al art.18 ce se are în vedere prin textul „GAL-ul se reorganizează prin fuziune sau dezmembrare doar între GAL-uri. GAL-ul nu poate fi transformat.”, deoarece nu este clar. Reiterăm, necesitatea respectării prevederilor art.54 alin.(1) lit. a) din Legea nr.100/2017. | Nu se acceptă.  Potrivit alin. (6) art. 204 din Codul civil al RM, „**Fuziunea sau dezmembrarea se poate face și între persoane juridice de forme diferite cu condiția că toate persoanele juridice participante sînt înregistrate în același registru de publicitate prevăzut de lege**.”.  Astfel, este imperios de reglementat că GAL-urile se pot reorganiza prin fuziune sau dezmembrare doar între GAL-uri și nu în alte forme juridice, care au alte scopuri decât cele ale GAL-urilor. În același context se reglementează și transformarea, deoarece GAL-urile nu pot fi transformate în alte forme juridice. |
| **Curtea de Conturi a Republicii Moldova**  *(Nr. 2/3-288-25 din 7.04.2025)* | **I. Obiecții**  Lipsă de obiecții |  |
| **II. Propuneri (recomandări)**  Lipsă de propuneri |
| **Ministerul Culturii al Republicii Moldova**  *(Nr. 05/1-09/1127 din 11.04.2025)* | **I. Obiecții**  Lipsă de obiecții |  |
| **II. Propuneri (recomandări)**  Lipsă de propuneri |
| **Ministerul Finanțelor al Republicii Moldova**  *(nr. 04-06/266/557 din 11.04.2025)* | **I. Obiecții**  În contextul propunerii de completare a legii cu art.42 alin.(2) cu textul ”atunci când sprijinul financiar acordat strategiilor de dezvoltare locală pentru implementarea operațiunilor este disponibil din mai multe fonduri, organul central de specialitate se asigură că proiectele sunt finanțate dintr-un singur fond și nu sunt supuse dublei finanțări”, considerăm că urmează a fi reglementate expres consecințele/efectele materializării dublei finanțări a unui proiect și eventuala procedură de rambursare a mijloacelor financiare. | Se acceptă.  Art. 42, alin. (2) va avea următorul cuprins:  „(2) Organul central de specialitate se asigură că operațiunile sunt finanțate dintr-un singur fond și nu sunt supuse dublei finanțări. În cazul constatării dublei finanțări, Agenția de Intervenție și Plăți pentru Agricultură asigură recuperarea mijloacelor financiare prin deducerea acestora din plățile viitoare sau restituirea la bugetul de stat.”. |
| **II. Propuneri (recomandări)**  Lipsă de propuneri |  |
| **Ministerul Finanțelor al Republicii Moldova**  *(nr. 06-1959 din 14.04.2025)* | **- Cu privire la clauza de armonizare:**  Având în vedere prevederile art. 44 alin. (4) din Legea nr. 100/2017 cu privire  la actele normative, potrivit cărora „Pentru proiectele actelor normative de modificare cu relevanță UE, clauza de armonizare se inserează în proiectul actului normativ de modificare și, după caz, se completează clauza de armonizare a actului normativ de bază cu trimiteri la noile actele juridice europene transpuse sau cu noi trimiteri la elementele structurale ale actului UE transpus”, propunem ca, clauza de armonizare să fie expusă și drept completare a Legii nr. 50/2021 (după Art. I), pentru a fi ulterior reflectată în textul acesteia. | Nu se acceptă.  Pentru precizare, redacția clauzei de armonizare a fost îmbunătățită în contextul propunerilor Centrului de Armonizare a Legislației |
|  | Totodată, în clauza de armonizare se va revizui trimiterea la art. 34 alin. (2) lit. c), având în vedere că alin. (2) din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, nu este divizat în litere. Observația este valabilă și pentru textul Notei de fundamentare, în partea în care sunt expuse trimiterile. | Se acceptă.  Clauza de armonizare a fost revizuită în contextul propunerilor Centrului de Armonizare a Legislației. |
|  | **- Cu privire la propunerile de modificare:**  Având în vedere că în proiectul de modificare este introdusă noțiunea de „operațiuni” (art. 4, 41, 42, 311, ), care nu se regăsește în actul de bază, propunem completarea proiectului, la art. 2, cu noțiunea respectivă. Precizăm că definiția noțiunii este expusă în art. 2 pct. 4 din Regulamentul (UE) 2021/1060. În cazul în care aceasta nu poate fi preluată în legislația națională, se va înlocui în proiect cu un termen specific cadrului național. | Se acceptă.  Art. 2, a fost completat cu noțiunea:  „*operațiune* - un proiect, un contract, o acțiune sau un grup de proiecte sau acțiuni selectate în cadrul strategiei de dezvoltare locală;” |
|  | Cu referire la modificările propuse la art. 5 alin. (1) se va revizui utilizarea termenului „asumate”, or, potrivit art. 453 alin. (1) din Codul civil nr. 1107/2002, „Patrimoniul reprezintă totalitatea drepturilor şi obligațiilor patrimoniale (care pot fi evaluate în bani), privite ca o sumă de valori active şi pasive legate între ele, aparținând unor persoane fizice şi juridice determinate.” Prin urmare, utilizarea termenului „asumate” nu este în concordanță cu posibilitatea „evaluării în bani”. | Se acceptă.  Alin. (1) a fost revizuit. |
|  | Totodată, alin. (2) și (8) din art. 5 exprimă aceeași intenție normativă și urmează a fi consolidate într-un singur alineat. | Se acceptă.  Alin. (2) a fost completat cu textul „, cu excepția celor interzise de lege”, iar alin. (8) a fost exclus. |
|  | În ceea ce privește modificările propuse la art. 36 alin. (2) lit. a) din proiect, se va revizui sintagma „fapte contrare”, care nu oferă claritate și nu este expusă în limbaj normativ. | Se acceptă.  Sintagma „fapte contrare” a fost revizuită prin sintagma „fapte ilegale”. |
|  | **- Cu privire la Tabelul de concordanță:**  Conform informațiilor prezentate în coloana „Observații”, pentru anumite articole din Regulamentul (UE) 2021/1060, în legislația națională cuvintele „organul central de specialitate” vor substitui „statul membru” (art. 31 alin. (2), art. 34 alin. (1)), iar pentru altele – „autoritățile de management” (art. 31 alin. (4), art. 32 alin. (2)).  Astfel, pentru a evita orice confuzii normative, propunerile de armonizare cu  aceste articole din legislația europeană se vor revizui sau abordarea va fi fundamentată în Nota de fundamentare.  Subsecvent, proiectul necesită revizuiri în vederea înlăturării omisiunilor gramaticale și de ortografie. | Se acceptă. |
| **Centrul Național pentru Protecția Datelor cu Caracter Personal al Republicii**  **Moldova**  (nr. 04-01/1462/118/5 din 15.04.2025) | **I. Obiecții**  Centrul Național pentru Protecția Datelor cu Caracter Personal al Republicii Moldova a examinat proiectul de lege pentru modificarea Legii nr. 50/2021 cu privire la grupurile de acțiune locală (nr. unic 242/MAIA/2025) și, ținem să menționăm că, având în vedere că proiectul vizat nu vine cu reglementări/proceduri pe aspectul ce ține de prelucrarea datelor cu caracter personal, în contextul funcționării grupurilor de acțiune locală, se propune revizuirea necesității menținerii în nota de fundamentare a pct. 4.4.1. | Se acceptă.  Pct. 4.4.1 din nota de fundamentare a fost revizuit. |
| **Ministerul Dezvoltării Economice și Digitalizării**  (nr. 03-1158 din 15.04.2025) | **I. Obiecții**  Lipsă de obiecții |  |
| **II. Propuneri (recomandări)**  Lipsă de propuneri |
| **II. Propuneri (recomandări)**  Lipsă de propuneri |
| **Centrul de Armonizare a Legislației**  (nr. 31/02-126-4076 din 10.04.2025) | **II. Evaluarea din perspectiva compatibilității cu Dreptul UE**  *a) Analiza comparativă a transpunerii Regulamentului (UE) 2021/1060*  În ceea ce privește transpunerea Regulamentului (UE) 2021/1060, menționăm cu titlul general că, proiectul național, reieșind din obiectul său de reglementare și scopul urmărit, asigură transpunerea parțială a prevederilor actului UE, în speță, transpune art. 31 (2), (4) și (5); art. 32 (1) și (2); art. 33 (1) și (3); art. 34 (1) și ultima teza a art. 34 din actul UE, conform celor descrise infra.  Astfel, Art. I, pct. 2 din proiectul național asigură transpunerea art. 33 (1) din actul UE care reflectă una din sarcinile GAL-ului de elaborare sau dezvoltare a strategiei de dezvoltare locală, inclusiv, desfășurarea acțiunilor de animare a comunităților locale.  Prevederile Art. I, pct. 2 lit. a) din proiectul de modificare prevede consolidarea capacităților actorilor locali de a dezvolta și implementa proiecte de dezvoltare rurală similar art. 33 (3) din actul UE.  Art. 33 (3) lit. (b) din actul UE stabilește elaborarea unei proceduri și a unor criterii de selecție nediscriminatorii și transparente, care să evite conflictele de interese și să garanteze că niciun grup individual de interese nu controlează deciziile de selecție, prevederi preluate în Art. I, pct. 2 lit. c) din proiectul național.  Art. I, pct. 2 lit. d) din proiectul național se referă la pregătirea și publicarea apelurilor de propuneri de proiecte de dezvoltare a zonei rurale, fiind în acord cu art. 33 (3) lit. (c) din actul UE.  Prevederile Art. I, pct. 2 lit. e) din proiectul național prevăd cerințele cu privire la selectarea operațiunilor și stabilește cuantumul sprijinului în corespundere cu art. 33 (3) lit. (d) din actul UE.  Art. 33 (3) lit. (e) și (f) din actul UE se referă la monitorizarea indicatorilor strategiei de dezvoltare locală, evaluarea și raportarea implementării acesteia, preluat în Art. I, pct. 2 lit. f) și g) din proiectul național.  Art. I, pct. 3 din proiectul național completează art. 4 cu două articole noi: art. 41 Strategia de dezvoltare locală plasată sub responsabilitatea comunității, fiind în acord cu art. 32 (1) și (2) din actul UE și art. 42 Dezvoltarea locală plasată sub responsabilitatea comunității similar art. 31 (2) din actul UE.  Proiectul de modificare completează Legea cu art. 311 Sprijin financiar pentru  dezvoltarea locală plasată sub responsabilitatea comunității similar cu art. 34 (1) și ultima teză a  acestuia din actul UE. | Se acceptă. |
|  | *b) Obiecții privind compatibilitatea proiectului național cu Regulamentul (UE) 2021/1060*  Cu referire la art. 311, alin. (2) din proiect stabilește că valoarea sprijinului nu trebuie să depășească 20 % din contribuția publică totală pentru implementarea strategiei de dezvoltare locală, constatăm că art. 34 (2) din actul UE fixează acest prag la 25%. În context, se va modifica prevederea națională, ori Tabelul de concordanță va reflecta motivul preluării diferențiate. | Nu se acceptă.  Reieșind din faptul, că la momentul actual Programul LEADER se finanțează doar din Fondul național de dezvoltare a agriculturii și mediului rural, care este insuficient pentru acoperirea investițiilor în sectorul agroindustrial, dezvoltare rurală și plăți directe, se va menține pragul de 20%, iar la momentul finanțării din fondurile de pre-aderare, pragul se va majora la 25%. |
|  | **III. Respectarea mecanismului de armonizare**   1. *Obiecții privind clauza de armonizare*   Astfel, ținând cont de recentele modificări operate la Regulamentul privind armonizarea legislației Republicii Moldova cu legislația Uniunii Europene, aprobat prin Hotărârea Guvernului nr. 1171/2018, în conformitate cu HG nr. 447/2024, în temeiul pct. 33 și 34, clauza de armonizare se va expune în următoarea redacție:  **„Prezenta lege transpune parțial (transpune art. 31 (2), (4) și (5); art. 32 (1) și (2); art. 33 (1) și (3); art. 34 (1) și ultima teza a art. 34) din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul European de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestora fonduri, precum și Fondului pentru azil, migrațiune și integrare, Fondului pentru securitate internă și Instrumentului de sprijin financiar pentru managementul frontierelor și politica de vize.”** | Se acceptă. |
|  | b*) Obiecții privind tabelul de concordanță*  În compartimentul 3 al Tabelului, se va indica gradul de compatibilitate „Parțial compatibil”, iar la compartimentul 4 se va indica doar autoritatea și persoana responsabilă de elaborare, ci nu și componența Grupului de lucru a acestuia. | Se acceptă. |